b'\n_START_ARTICLE_\nPro\xc5\xbeura\n_START_SECTION_\nGeografija\n_START_PARAGRAPH_\nPro\xc5\xbeura le\xc5\xbei v notranjosti otoka na nadmorski vi\xc5\xa1ini okoli 200 mnm ob cesti, ki povezuje Saplunare s Sobro. Kraj svojo turisti\xc4\x8dno dejavnost razvija v bli\xc5\xbenjem ribi\xc5\xa1kem zaselku Pro\xc5\xbeurska Luka. V Pro\xc5\xbeursko Luko, v kateri je manj\xc5\xa1i pristan, pelje iz Pro\xc5\xbeure okoli 1,5 km dolga strma cesta._NEWLINE_Sidri\xc5\xa1\xc4\x8de v zalivu, okoli katerega se razprostirajo hi\xc5\xa1e, je z oto\xc4\x8dkom Planjak dobro zavarovano pred udari burje. Morje v zalivu dose\xc5\xbee globino do 20 metrov. Plovila lahko pristajajo ob urejeni obali, kjer pod restavracijo le\xc5\xbei manj\xc5\xa1i kolenast pomol. Globina morja ob zidani obali in pomolu je od 1,5 do 4 metre.\n_START_SECTION_\nZgodovina\n_START_PARAGRAPH_\nV naselju Pro\xc5\xbeura stojita cerkvica sv. Trojice postavljena 1472 in obrambni stolp iz 17. stoletja.'